section_heading: Format
paragraph_text: Licencu formata potpisuje nekadašnja FremantleMedia, od 2018. godine Fremantle produkcijska kuća. Radi se o britanskoj međunarodnoj televizijskoj i produkcijskoj kući odnosno kući zabavnih brandova, najvećoj u Europi, koja djeluje diljem cijeloga svijeta. Format je prvotno emitiran u Francuskoj 2014. godine u njihovom izdanju showa "Stars Under Hypnosis", a francuska verzija tog showa nije jedina koja je polučila uspjeh gledanosti, već se tu našla primjerice i ukrajinska verzija showa. Same emisije nisu prošle nezapaženo niti van tzv. starog kontinenta pa je već 2014. francuski Stars sous hypnose prikazivan i na kanadskoj televiziji. Za Novu TV show Zvijezde pod hipnozom producirala je FremantleMedia Hrvatska kao članica FremantleMedia grupe.